28.2.2022 г.
 688.
 Anton Vyacheslavovich KRASOVSKY
 (Антон Вячеславович КРАСОВСКИЙ),
 наричан още Anton Vyacheslavovich KUZNETSOV-KRASOVSKY (Антон Вячеславович КУЗНЕЦОВ-КРАСОВСКИЙ)
 Дата на раждане: 18.7.1975 г.
 Място на раждане: Подолск, Русия
 Длъжност: Активист, журналист, пропагандатор, водещ на ток-шоу, наречено “The Antonyms” по RT, финансиран от държавата руски телевизионен канал.
 Г-н Антон Красовски е журналист, който е водещ на ток-шоу “The Antonyms” по RT, финансиран от държавата руски телевизионен канал. Той разпространява анти-украинска пропаганда. Нарича Украйна руска земя и очерня украинците като нация. Освен това той заплашва Украйна с руска инвазия, ако се доближи повече до членство в НАТО. Той заявява, че такива действия ще доведат до “отнемане” на конституцията на Украйна и до изгарянето ѝ заедно на „Крешчатик“. Освен това той предлага Украйна да се присъедини към Русия.
 Следователно той е отговорен за активната подкрепа или осъществяването на действия или политики, които подкопават или заплашват териториалната цялост, суверенитета и независимостта на Украйна, както и стабилността и сигурността в Украйна.
 28.2.2022 г.
 689.
 Arkady Viktorovich MAMONTOV
 (Аркадий Викторович МАМОНТОВ)
 Дата на раждане: 26.5.1962 г.
 Място на раждане: Новосибирск, Русия
 Длъжност: Телевизионен журналист и водещ, който води телевизионното шоу „Авторска програма на Аркади Мамонтов“ по телевизионния канал Rossiya-1, автор на документални филми.
 Г-н Аркади Мамонтов е водещ на телевизионното шоу „Авторска програма на Аркади Мамонтов“ и автор на документални филми за руската телевизия. Той разпространява анти-украинска пропаганда.
 Той е режисьор на пропаганден филм в подкрепа на незаконното анексиране на Крим и Севастопол, в който обрисува украинското управление преди незаконното анексиране като хаотично и пълно с анархия. В своите филми той описва Украйна като център на неонацизъм, фашизъм, национализъм и антируски настроения. Той преувеличава ролята на крайно десните организации в Украйна. Г-н Мамонтов обвинява Украйна в дискриминационни политики по отношение на руската култура и руския език в Украйна. Той подкопава надеждността и легитимността на украинските власти като твърди, че Евромайданът е държавен преврат, вдъхновен от чужбина, а украинското правителство е зависимо от Съединените Американски Щати.
 Следователно той е отговорен за активната подкрепа или осъществяването на действия или политики, които подкопават или заплашват териториалната цялост, суверенитета и независимостта на Украйна, както и стабилността и сигурността в Украйна.
 28.2.2022 г.
 690.
 Sergei Mikhailovich PINCHUK
 (Сергей Михайлович ПИНЧУК)
 Дата на раждане: 26.7.1971 г.
 Място на раждане: Севастопол, Украинска ССР (понастоящем Украйна)
 Длъжност: Вицеадмирал, първи заместник-главнокомандващ на Черноморския флот
 Г-н Сергей Пинчук е вицеадмирал и заместник-главнокомандващ руския черноморски флот, който е подчинен на Южния военен окръг на руските въоръжени сили и участва във военни действия срещу Украйна.
 От средата на октомври 2021 г. руските военни сили започнаха да увеличават безпрецедентно руското военно присъствие по или в близост до границата с Украйна и в рамките на окупирания Кримски регион на Украйна. Във връзка с това много наблюдатели и създатели на политики изразиха опасения по отношение на евентуално ново руско нашествие в Украйна или други агресивни действия. Силите на черноморския флот вземат участие в широкомащабни военни учения в близост до и в рамките на границата с Украйна.
 След решението на Владимир Путин да признае т.нар. „Донецка народна република“ и „Луганска народна република“ войници